title: Решение (ЕС) 2015/575 на Съвета от 17 декември 2014 година за подписване от името на Европейския съюз и временно прилагане на Протокола към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, относно Рамково споразумение между Европейския съюз и Република Тунис за общите принципи на участие на Република Тунис в програми на Съюза

text:
               11.4.2015

               BG

               Официален вестник на Европейския съюз

               L 96/1

         РЕШЕНИЕ (ЕС) 2015/575 НА СЪВЕТА
   от 17 декември 2014 година
   за подписване от името на Европейския съюз и временно прилагане на Протокола към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, относно Рамково споразумение между Европейския съюз и Република Тунис за общите принципи на участие на Република Тунис в програми на Съюза
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 212 във връзка с член 218, параграфи 5 и 7 от него,
   като взе предвид предложението на Европейската комисия,
   като има предвид, че:

               (1)

               На 18 юни 2007 г. Съветът упълномощи Комисията да договори Протокол към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна (1), относно Рамково споразумение между Европейския съюз и Република Тунис за общите принципи на участие на Република Тунис в програми на Съюза (наричан по-долу „Протоколът“).

               (2)

               Преговорите приключиха.

               (3)

               Целта на протокола е да се определят финансовите и техническите правила, които да позволят на Република Тунис да участва в някои програми на Съюза. Хоризонталната рамка, създадена с Протокола, представлява икономическа, финансова и техническа мярка за сътрудничество, която дава достъп до помощ, по-специално до финансова помощ, която се предоставя от Съюза по тези програми на Съюза. Тази рамка се прилага само по отношение на тези програми на Съюза, за които в съответните правни актове за създаването им е предвидена възможност за участието на Република Тунис. Ето защо подписването и временното прилагане на протокола не предполагат упражняване на правомощия по различните секторни политики, чието провеждане се цели с програмите, които правомощия се упражняват при създаването на програмите.

               (4)

               Протоколът следва да се подпише от името на Съюза и да се прилага временно до приключване на процедурите по сключването му,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, относно Рамково споразумение между Европейския съюз и Република Тунис за общите принципи за участие на Република Тунис в програми на Съюза, при условие за сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета се оправомощава да посочи лицето(лицата), упълномощено(и) да подпише(ат) протокола от името на Съюза.
   Член 3
   Протоколът се прилага временно от датата на подписването му до приключване на процедурите по сключването му.
   Член 4
   Комисията се оправомощава да определи от името на Съюза конкретния ред и условия, приложими към участието на Република Тунис във всяка конкретна програма на Съюза, включително дължимите финансови вноски. Комисията предоставя редовно информация на съответната работна група на Съвета.
   Член 5
   Настоящото решение влиза в сила в деня на приемането му.

      Съставено в Брюксел на 17 декември 2014 година.

            За Съвета

            Председател

         G. L. GALLETTI

      (1)  ОВ L 97, 30.3.1998 г., стр. 2.


title: Решение на Съвета 2014/21/ОВППС от 20 януари 2014 година за изменение на Решение 2010/413/ОВППС на Съвета относно ограничителни мерки срещу Иран

text:
               20.1.2014

               BG

               Официален вестник на Европейския съюз

               L 15/22

         РЕШЕНИЕ НА СЪВЕТА 2014/21/ОВППС
   от 20 януари 2014 година
   за изменение на Решение 2010/413/ОВППС на Съвета относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС (1) относно ограничителни мерки срещу Иран.

               (2)

               На 24 ноември 2013 г. Китай, Франция, Германия, Руската федерация, Обединеното кралство и Съединените американски щати, с подкрепата на върховния представител на Съюза по въпросите на външните работи и политиката на сигурност, постигнаха споразумение с Иран за съвместен план за действие, в който се набелязва подход за намиране на дългосрочно цялостно решение на иранския ядрен въпрос. Договорено беше процесът, който води до намирането на такова цялостно решение, да включва като първа стъпка предприемането от двете страни на първоначални, определени по взаимно съгласие мерки, за период от шест месеца, които да се подновяват по взаимно съгласие.

               (3)

               Като част от тази първа стъпка Иран ще предприеме редица доброволни мерки, както е определено в съвместния план за действие. В отговор ще бъдат предприети редица доброволни мерки, като за Съюза те ще включват временно прекратяване на действието на ограничителните мерки относно забраната за предоставяне на застраховане и презастраховане и за транспорт на ирански суров петрол;забраната за внос, закупуване или транспорт на ирански нефтохимически продукти и за предоставяне на свързаните с това услуги; както и забраната за търговия със злато и благородни метали с правителството на Иран, неговите публични органи и Централната банка на Иран, или с лица и образувания, които действат от тяхно име. Временното прекратяване на действието на тези ограничителни мерки трябва да трае шест месеца, през които съответните договори ще бъдат изпълнявани.

               (4)

               Наред с това съвместният план за действие предвижда и десетократно увеличение на праговете на разрешителните режими във връзка с преводите на финансови средства към и от Иран.

               (5)

               Необходими са по-нататъшни действия от страна на Съюза за изпълнение на някои мерки, предвидени в настоящото решение.

               (6)

               Поради това Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В Решение 2010/413/ОВППС се добавя следният член:

      „Член 26a
      1.   Забраната, предвидена в член 3a, параграф 1, се прекратява временно до 20 юли 2014 г. по отношение на транспорта на ирански суров петрол.
      2.   Забраната, предвидена в член 3a, параграф 2, се прекратява временно до 20 юли 2014 г. по отношение на предоставянето на застраховане и презастраховане, свързано с вноса, закупуването или транспорта на ирански суров петрол.
      3.   Забраната, предвидена в член 3б, се прекратява временно до 20 юли 2014 г.
      4.   Забраната, предвидена в член 4в, се прекратява временно до 20 юли 2014 г. по отношение на златото и благородните метали.
      5.   Член 10, параграф 3, букви a), б) и в) се заменят със следните букви до 20 юли 2014 г.:

                  „а)

                  преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели в размер до 1 000 000 EUR, както и парични преводи на частни лица в размер до 400 000 EUR се извършват без предварително разрешение. За превод, който надхвърля 10 000 EUR, се уведомява компетентният орган на съответната държава членка;

                  б)

                  за преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели в размер над 1 000 000 EUR, както и парични преводи на частни лица в размер над 400 000 EUR се изисква предварително разрешение от компетентния орган на съответната държава членка. В случай на предоставяне на разрешение съответната държава членка уведомява за това останалите държави членки;

                  в)

                  за други преводи в размер над 100 000 EUR се изисква предварително разрешение от компетентния орган на съответната държава членка. В случай на предоставяне на разрешение съответната държава членка уведомява за това останалите държави членки.“.

            6.   Член 10, параграф 4, букви б) и в) се заменят със следните букви до 20 юли 2014 г.:

                  „б)

                  всички други преводи в размер до 400 000 EUR се извършват без предварително разрешение. За превод, който надхвърля 10 000 EUR, се уведомява компетентният орган на съответната държава членка;

                  в)

                  за всички други преводи в размер над 400 000 EUR се изисква предварително разрешение от компетентния орган на съответната държава членка. Счита се, че разрешението е дадено след четири седмици, освен ако компетентният орган на съответната държава членка не е възразил в рамките на този срок. В случай, че бъде отказано разрешение, съответната държава членка уведомява за това останалите държави членки.“.

            7.   Забраните, предвидени в член 18б, се прекратяват временно до 20 юли 2014 г.
      8.   Забраните, предвидени в член 20, параграф 1, букви б) и в) и в член 20, параграф 2, към Министерството на петрола, включено в списъка в приложение II, се прекратяват временно до 20 юли 2014 г., доколкото това е необходимо за изпълнението до 20 юли 2014 г. на договори за внос или закупуване на ирански нефтохимически продукти.“.

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 20 януари 2014 година.

            За Съвета

            Председател

         C. ASHTON

      (1)  ОВ L 195, 27.7.2010 г., стр. 39.


title: Решение 2009/293/ОВППС на Съвета от 26 февруари 2009 година относно размяната на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им

text:
               25.3.2009

               BG

               Официален вестник на Европейския съюз

               L 79/47

         РЕШЕНИЕ 2009/293/ОВППС НА СЪВЕТА
   от 26 февруари 2009 година
   относно размяната на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 2 юни 2008 г. Съветът за сигурност на Организацията на обединените нации (ССООН) прие Резолюция 1816 (2008), с която призовава всички държави да сътрудничат при определянето на компетентност и при разследването и наказателното преследване на лицата, отговорни за пиратските действия и въоръжените грабежи край бреговете на Сомалия. Тези разпоредби се препотвърждават с Резолюция 1846 (2008) на ССООН, приета на 2 декември 2008 г.

               (2)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (операция „Atalanta“).

               (3)

               Съвместно действие 2008/851/ОВППС предвижда, че лицата, извършили или заподозрени в извършването на пиратски действия или въоръжени грабежи в териториалните води на Сомалия, които са арестувани и задържани с оглед наказателно преследване, и имуществото, послужило за извършване на тези деяния, могат да бъдат прехвърлени в трета държава, която желае да упражни компетентността си по отношение на посочените по-горе лица и имущество, при положение че условията за прехвърлянето са договорени с тази трета държава по начин, съответстващ на релевантното международно право, в частност на международното право в областта на правата на човека, за да се гарантира по-специално, че никое лице няма да бъде подложено на смъртно наказание, на мъчения или на друго жестоко, нечовешко или унизително отнасяне.

               (4)

               В съответствие с член 24 от Договора председателството, подпомагано от генералния секретар/върховен представител (ГС/ВП), договори размяната на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им.

               (5)

               Размяната на писма следва да бъде одобрена,

         РЕШИ:
   Член 1
   Одобрява се от името на Европейския съюз размяната на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от EUNAVFOR, както и на иззетото имущество в притежание на EUNAVFOR, и относно тяхното третиране след прехвърлянето им.
   Текстът на размяната на писма е приложен към настоящото решение.
   Член 2
   Председателят на Съвета е оправомощен да посочи лицето(та), упълномощено(и) да подпише(ат) съответното писмо, за да се обвърже Европейският съюз.
   Член 3
   Настоящото решение поражда действие от датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 26 февруари 2009 година.

            За Съвета

            Председател

         I. LANGER

      (1)  ОВ L 301, 12.11.2008 г., стр. 33.
    ---documentbreak---

               25.3.2009

               BG

               Официален вестник на Европейския съюз

               L 79/49

         ПРЕВОД
   Размяна на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им
   Найроби, 6 март 2009 г., 10:15 ч.
   Уважаеми господине,
   Във връзка с писмото ми от 14 ноември 2008 г. и вашето писмо от 5 декември 2008 г. имам честта да потвърдя намерението на Европейския съюз да сключи с правителството на Кения размяна на писма с оглед определяне на условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им.
   Тази размяна на писма се сключва в рамките на Съвместно действие 2008/851/ОВППС на Съвета на ЕС от 10 ноември 2008 г. относно военна операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“).
   Освен това тази размяна на писма не засяга правата и задълженията на участниците по международните споразумения и други правни инструменти за създаване на международни съдилища и трибунали и съответното вътрешно законодателство и се осъществява при пълното спазване на:

               —

               резолюции 1814 (2008), 1838 (2008), 1846 (2008), 1851 (2008) на Съвета за сигурност на Организацията на обединените нации (ССООН) и последващите резолюции на ССООН,

               —

               Конвенцията на Организацията на обединените нации по морско право от 1982 г. (UNCLOS), по-специално членове 100—107 от нея,

               —

               Международното право в областта на правата на човека, включително Международния пакт за граждански и политически права от 1966 г. и Конвенцията против изтезанията и други форми на жестоко, нечовешко или унизително отнасяне или наказание от 1984 г.

         Във връзка с това имам честта да предложа такива разпоредби, дадени в приложението към настоящото писмо, които определят условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от EUNAVFOR, както и на иззетото имущество в притежание на EUNAVFOR, и относно тяхното третиране след прехвърлянето им.
   Ще ви бъда признателен, ако потвърдите от името на правителството на Кения, че приемате тези разпоредби.
   Настоящият инструмент ще бъде прилаган временно от датата на подписването му и ще влезе в сила, след като всяка от страните по него приключи собствените си вътрешни процедури. Настоящият инструмент ще продължи да има действие шест месеца след като всяка страна изпрати на другата подписала страна писмена нотификация относно решение за прекратяване на инструмента. Настоящият инструмент може да бъде изменян по взаимно съгласие между подписалите го страни. Прекратяването на настоящия инструмент не ще засяга правата или задълженията, произтичащи от неговото прилагане преди прекратяването му, включително ползите за всички прехвърляни лица, докато са задържани или наказателно преследвани от Кения.
   След приключването на операцията, както е посочено в приложението към настоящото писмо, всички ползи за EUNAVFOR, както е посочено в същото приложение, съгласно настоящия инструмент могат да бъдат упражнявани от всяко лице или образувание, посочено от държавата, осъществяваща председателството на Съвета на ЕС. Посочените лица или образувания могат, inter alia, да бъдат дипломатически или консулски служители на тази държава, акредитирани в Кения. След приключване на операцията всички нотификации, които трябва да се изпратят до EUNAVFOR съгласно настоящия инструмент, ще бъдат изпратени до държавата, осъществяваща председателството на Съвета на ЕС.
   Моля, приемете, господине, моите най-високи почитания.

         За Европейския съюз

      ПРИЛОЖЕНИЕ
      РАЗПОРЕДБИ ОТНОСНО УСЛОВИЯТА ЗА ПРЕХВЪРЛЯНЕ В РЕПУБЛИКА КЕНИЯ НА ЛИЦА, ЗАПОДОЗРЕНИ В ПИРАТСТВО, КАКТО И НА ИЗЗЕТОТО ИМУЩЕСТВО ОТ ВОЕННОМОРСКИТЕ СИЛИ, РЪКОВОДЕНИ ОТ ЕВРОПЕЙСКИЯ СЪЮЗ
      1.   Определения
      За целите на настоящата размяна на писма:

                  а)

                  „военноморски сили, ръководени от Европейския съюз (EUNAVFOR)“ означава военните щабове на ЕС и националните контингенти, участващи в операцията на ЕС „Atalanta“, техните плавателни съдове, въздухоплавателни средства и имущество;

                  б)

                  „операция“ означава подготовката, установяването, изпълнението и поддръжката на военната мисия, провеждана съгласно Съвместно действие 2008/851/ОВППС на Съвета на ЕС или последващите го актове;

                  в)

                  „командващ операцията на ЕС“ означава командващият операцията;

                  г)

                  „командващ силите на ЕС“ означава командващият в мястото на действията съгласно определението в член 1, параграф 2 от Съвместно действие 2008/851/ОВППС на Съвета на ЕС;

                  д)

                  „национални контингенти“ означава подразделения и плавателни съдове на държавите-членки на Европейския съюз и на други държави, участващи в операцията;

                  е)

                  „изпращаща държава“ означава всяка държава, която е предоставила национален контингент на EUNAVFOR;

                  ж)

                  „пиратство“ означава пиратство съгласно определението в член 101 от UNCLOS;

                  з)

                  „прехвърлено лице“ означава всяко лице, заподозряно като имащо намерение да извърши, извършващо или извършило пиратски действия, прехвърлено от EUNAVFOR в Кения съгласно настоящата размяна на писма.

            2.   Общи принципи

                  а)

                  Кения ще приема, по искане на EUNAVFOR, прехвърлянето на лица, задържани от EUNAVFOR във връзка с пиратство, както и на свързаното с тях имущество, иззето от EUNAVFOR, и ще предава такива лица и имущество на компетентните органи за целите на разследването и наказателното преследване.

                  б)

                  При действията си съгласно настоящата размяна на писма EUNAVFOR ще прехвърля лица или имущество само на кенийските правоприлагащи органи.

                  в)

                  Подписалите страни потвърждават, че лицата, прехвърляни съгласно настоящата размяна на писма, както преди, така и след прехвърлянето ще бъдат третирани хуманно и в съответствие с международните задължения в областта на правата на човека, включително забраната за изтезания и жестоко, нечовешко или унизително отнасяне или наказание, забраната за произволното задържане и в съответствие с изискването за справедлив съдебен процес.

            3.   Третиране, наказателно преследване и съдебен процес на прехвърлените лица

                  а)

                  Всяко прехвърлено лице ще се третира по хуманен начин и няма да се подлага на изтезания или на жестоко, нечовешко или унизително отнасяне или наказание, ще получава подходящо настаняване и храна, достъп до медицинска помощ и ще може свободно да упражнява правото си на вероизповедание.

                  б)

                  Всяко прехвърлено лице се изправя своевременно пред съдия или друго длъжностно лице, упълномощено от закона да изпълнява съдебни функции, което незабавно се произнася относно законността на неговото задържане и постановява освобождаването му, в случай че задържането е незаконно.

                  в)

                  Всяко прехвърлено лице има право делото му да бъде гледано в разумен срок или да бъде освободено.

                  г)

                  При определяне на каквото и да е наказателно обвинение срещу него всяко прехвърлено лице има право на справедливо и публично гледане на неговото дело от компетентен, независим и безпристрастен съд, създаден в съответствие със закона.

                  д)

                  Всяко прехвърлено лице, обвинено в извършване на престъпление, се смята за невинно до доказване на вината му в съответствие със закона.

                  е)

                  При определянето на каквото и да е наказателно обвинение срещу него всяко прехвърлено лице има право, при пълно равенство, на следния минимум от гаранции:

                              1)

                              да бъде незабавно и в подробности информирано за характера и причините за обвинението срещу него на разбираем за него език;

                              2)

                              да има достатъчно време и възможности за подготовка на своята защита и да ползва адвокат по свой избор;

                              3)

                              да бъде съдено без излишно забавяне;

                              4)

                              да бъде съдено в негово присъствие и да се защитава лично или да ползва адвокат по свой избор; ако не ползва правна защита, да бъде информирано за това си право; ако не разполага със средства за заплащане на адвокат, да му бъде предоставена безплатно служебна защита, когато го изискват интересите на правосъдието;

                              5)

                              да разгледа или да поиска разглеждането на всички представени срещу него доказателства, включително показанията под клетва на свидетелите, извършили ареста, и да изисква призоваването и разпитът на свидетелите на защитата да се извършват при същите условия както на свидетелите на обвинението;

                              6)

                              да ползва безплатно услугите на преводач, ако не разбира или не говори езика, използван в съда;

                              7)

                              да не бъде принуждавано да свидетелства срещу себе си или да се признава за виновно;

                  ж)

                  всяко прехвърлено лице, осъдено за престъпление, ще има право установяването на виновността му и присъдата му да бъдат преразглеждани от или обжалвани пред висшестоящ съд съгласно правото на Кения;

                  з)

                  Кения не предава никое прехвърлено лице на друга държава за разследване или наказателно преследване без предварителното писмено съгласие на EUNAVFOR.

            4.   Смъртно наказание
      На никое прехвърлено лице не може да се налага смъртно наказание. Кения в съответствие с приложимото законодателство ще вземе мерки, за да гарантира, че всяко смъртно наказание се заменя с наказание лишаване от свобода.
      5.   Досиета и нотификации

                  а)

                  Всяко прехвърляне подлежи на отразяване в подходящ документ, подписан от представител на EUNAVFOR и представител на компетентните правоприлагащи органи на Кения.

                  б)

                  EUNAVFOR ще предоставя на Кения досиета за задържането за всяко прехвърлено лице. Тези досиета ще включват, по възможност, сведения за физическото състояние на прехвърленото лице по време на задържането, времето на предаване на кенийските органи, причината за задържането му, времето и мястото на началото на задържането му, както и всяко взето решение във връзка със задържането му.

                  в)

                  Кения ще носи отговорност за воденето на точен отчет за всички прехвърлени лица, което включва, без да се ограничава до, поддържането на досиета за всяко иззето имущество, за физическото състояние на лицата, местонахождението на местата на задържане, всяко обвинение срещу тях и всяко важно решение, взето в хода на наказателното преследване и съдебния процес.

                  г)

                  Тези досиета ще се предоставят на представителите на ЕС и на EUNAVFOR по писмено искане, отправено до кенийския министър на външните работи.

                  д)

                  Освен това Кения ще нотифицира EUNAVFOR за мястото на задържане на всяко лице, прехвърлено по силата на настоящата размяна на писма, за всяко влошаване на неговото физическо състояние и за всички твърдения за евентуално неподходящо третиране. Представителите на ЕС и EUNAVFOR имат достъп до всяко лице, прехвърлено по силата на настоящата размяна на писма, през периода на задържането му и имат право да го разпитват.

                  е)

                  На националните и международните хуманитарни агенции, по тяхно искане, ще се разрешава да посещават лица, прехвърлени по силата на настоящата размяна на писма.

                  ж)

                  С цел да се осигури предоставянето на своевременна помощ от EUNAVFOR на Кения с присъствие на свидетели от EUNAVFOR и представяне на съответни доказателства, Кения ще нотифицира EUNAVFOR за намерението си да започне съдебно наказателно производство срещу всяко прехвърлено лице, както и за графика за представяне на доказателствата и за провеждане на съдебните заседания.

            6.   Предоставяне на помощ от EUNAVFOR

                  а)

                  В рамките на средствата и възможностите си EUNAVFOR предоставя на Кения всякаква помощ във връзка с разследването и наказателното преследване на прехвърлените лица.

                  б)

                  По-специално EUNAVFOR ще:

                              1)

                              предава досиетата за задържането, съставени съгласно параграф 5, буква б) от настоящата размяна на писма;

                              2)

                              обработва всички доказателства в съответствие с изискванията на компетентните органи на Кения, договорени в разпоредбите за изпълнение, посочени в параграф 9;

                              3)

                              се стреми да представи показания на свидетели или показания под клетва на персонала на EUNAVFOR, участвал в инцидент, във връзка с който лицата са прехвърлени съгласно настоящата размяна на писма;

                              4)

                              предава всяко релевантно иззето имущество в притежание на EUNAVFOR.

            7.   Връзка с други права на прехвърлените лица.
      Никоя част на настоящата размяна на писма няма за цел дерогация, нито може да се тълкува като дерогираща от права, които прехвърлено лице може да има съгласно приложимото вътрешно или международно право.
      8.   Връзка и спорове

                  а)

                  Всички въпроси, възникнали във връзка с прилагането на настоящите разпоредби, ще се разглеждат съвместно от компетентните органи на Кения и на ЕС.

                  б)

                  Ако не е постигнато предварително споразумение, споровете относно тълкуването или прилагането на настоящите разпоредби се уреждат изключително с дипломатически средства между представителите на Кения и на ЕС.

            9.   Договорености относно изпълнението

                  а)

                  За целите на прилагането на настоящите разпоредби въпросите от оперативен, административен и технически характер могат да подлежат на договорености относно изпълнението, които се одобряват от компетентните органи на Кения, от една страна, и компетентните органи на ЕС, както и компетентните органи на изпращащите държави, от друга страна.

                  б)

                  Договорености относно изпълнението могат, inter alia, да обхващат:

                              1)

                              идентификационни данни за компетентните правоприлагащи органи на Кения, на които EUNAVFOR може да предава лица;

                              2)

                              местата за задържане, където ще бъдат държани прехвърлените лица;

                              3)

                              обработката на документи, включително документи, свързани със събирането на доказателства, които ще бъдат предадени на компетентните правоприлагащи органи на Кения при прехвърляне на лице;

                              4)

                              точки за контакт за нотификации;

                              5)

                              формуляри, които да се използват за прехвърлянето;

                              6)

                              предоставяне на техническа помощ, експертна помощ, обучение и друга помощ по искане на Кения с оглед постигането на целите на настоящата размяна на писма.

   Найроби, 6 март 2009 г., 10:15 ч.
   Уважаеми господине,
   Имам честта да потвърдя получаването на вашето писмо от 6 март 2009 г. и приложението към него относно реда и условията за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им, със следното съдържание:
   „Във връзка с писмото ми от 14 ноември 2008 г. и вашето писмо от 5 декември 2008 г. имам честта да потвърдя намерението на Европейския съюз да сключи с правителството на Кения размяна на писма с оглед определяне на условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им.
   Тази размяна на писма се сключва в рамките на Съвместно действие 2008/851/ОВППС на Съвета на ЕС от 10 ноември 2008 г. относно военна операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“).
   Освен това тази размяна на писма не засяга правата и задълженията на участниците по международните споразумения и други правни инструменти за създаване на международни съдилища и трибунали и съответното вътрешно законодателство и се осъществява при пълното спазване на:

               —

               резолюции 1814 (2008), 1838 (2008), 1846 (2008), 1851 (2008) на Съвета за сигурност на Организацията на обединените нации (ССООН) и последващите резолюции на ССООН,

               —

               Конвенцията на Организацията на обединените нации по морско право от 1982 г. (UNCLOS), по-специално членове 100—107 от нея,

               —

               Международното право в областта на правата на човека, включително Международния пакт за граждански и политически права от 1966 г. и Конвенцията против изтезанията и други форми на жестоко, нечовешко или унизително отнасяне или наказание от 1984 г.

         Във връзка с това имам честта да предложа такива разпоредби, дадени в приложението към настоящото писмо, които определят условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от EUNAVFOR, както и на иззетото имущество в притежание на EUNAVFOR, и относно тяхното третиране след прехвърлянето им.
   Ще ви бъда признателен, ако потвърдите от името на правителството на Кения, че приемате тези разпоредби.
   Настоящият инструмент ще бъде прилаган временно от датата на подписването му и ще влезе в сила, след като всяка от страните по него приключи собствените си вътрешни процедури. Настоящият инструмент ще продължи да има действие шест месеца след като всяка страна изпрати на другата подписала страна писмена нотификация относно решение за прекратяване на инструмента. Настоящият инструмент може да бъде изменян по взаимно съгласие между подписалите го страни. Прекратяването на настоящия инструмент не ще засяга правата или задълженията, произтичащи от неговото прилагане преди прекратяването му, включително ползите за всички прехвърляни лица, докато са задържани или наказателно преследвани от Кения.
   След приключването на операцията, както е посочено в приложението към настоящото писмо, всички ползи за EUNAVFOR, както е посочено в същото приложение, съгласно настоящия инструмент могат да бъдат упражнявани от всяко лице или образувание, посочено от държавата, осъществяваща председателството на Съвета на ЕС. Посочените лица или образувания могат, inter alia, да бъдат дипломатически или консулски служители на тази държава, акредитирани в Кения. След приключване на операцията всички нотификации, които трябва да се изпратят до EUNAVFOR съгласно настоящия инструмент, ще бъдат изпратени до държавата, осъществяваща председателството на Съвета на ЕС.

      ПРИЛОЖЕНИЕ
      РАЗПОРЕДБИ ОТНОСНО УСЛОВИЯТА ЗА ПРЕХВЪРЛЯНЕ В РЕПУБЛИКА КЕНИЯ НА ЛИЦА, ЗАПОДОЗРЕНИ В ПИРАТСТВО, КАКТО И НА ИЗЗЕТОТО ИМУЩЕСТВО ОТ ВОЕННОМОРСКИТЕ СИЛИ, РЪКОВОДЕНИ ОТ ЕВРОПЕЙСКИЯ СЪЮЗ
      1.   Определения
      За целите на настоящата размяна на писма:

                  а)

                  „военноморски сили, ръководени от Европейския съюз (EUNAVFOR)“ означава военните щабове на ЕС и националните контингенти, участващи в операцията на ЕС „Atalanta“, техните плавателни съдове, въздухоплавателни средства и имущество;

                  б)

                  „операция“ означава подготовката, установяването, изпълнението и поддръжката на военната мисия, провеждана съгласно Съвместно действие 2008/851/ОВППС на Съвета на ЕС или последващите го актове;

                  в)

                  „командващ операцията на ЕС“ означава командващият операцията;

                  г)

                  „командващ силите на ЕС“ означава командващият в мястото на действията съгласно определението в член 1, параграф 2 от Съвместно действие 2008/851/ОВППС на Съвета на ЕС;

                  д)

                  „национални контингенти“ означава подразделения и плавателни съдове на държавите-членки на Европейския съюз и на други държави, участващи в операцията;

                  е)

                  „изпращаща държава“ означава всяка държава, която е предоставила национален контингент на EUNAVFOR;

                  ж)

                  „пиратство“означава пиратство съгласно определението в член 101 от UNCLOS;

                  з)

                  „прехвърлено лице“ означава всяко лице, заподозряно като имащо намерение да извърши, извършващо или извършило пиратски действия, прехвърлено от EUNAVFOR в Кения съгласно настоящата размяна на писма.

            2.   Общи принципи

                  а)

                  Кения ще приема, по искане на EUNAVFOR, прехвърлянето на лица, задържани от EUNAVFOR във връзка с пиратство, както и на свързаното с тях имущество, иззето от EUNAVFOR, и ще предава такива лица и имущество на компетентните органи за целите на разследването и наказателното преследване.

                  б)

                  При действията си съгласно настоящата размяна на писма EUNAVFOR ще прехвърля лица или имущество само на кенийските правоприлагащи органи.

                  в)

                  Подписалите страни потвърждават, че лицата, прехвърляни съгласно настоящата размяна на писма, както преди, така и след прехвърлянето ще бъдат третирани хуманно и в съответствие с международните задължения в областта на правата на човека, включително забраната за изтезания и жестоко, нечовешко или унизително отнасяне или наказание, забраната за произволното задържане и в съответствие с изискването за справедлив съдебен процес.

            3.   Третиране, наказателно преследване и съдебен процес на прехвърлените лица

                  а)

                  Всяко прехвърлено лице ще се третира по хуманен начин и няма да се подлага на изтезания или на жестоко, нечовешко или унизително отнасяне или наказание, ще получава подходящо настаняване и храна, достъп до медицинска помощ и ще може свободно да упражнява правото си на вероизповедание.

                  б)

                  Всяко прехвърлено лице се изправя своевременно пред съдия или друго длъжностно лице, упълномощено от закона да изпълнява съдебни функции, което незабавно се произнася относно законността на неговото задържане и постановява освобождаването му, в случай че задържането е незаконно.

                  в)

                  Всяко прехвърлено лице има право делото му да бъде гледано в разумен срок или да бъде освободено.

                  г)

                  При определяне на каквото и да е наказателно обвинение срещу него всяко прехвърлено лице има право на справедливо и публично гледане на неговото дело от компетентен, независим и безпристрастен съд, създаден в съответствие със закона.

                  д)

                  Всяко прехвърлено лице, обвинено в извършване на престъпление, се смята за невинно до доказване на вината му в съответствие със закона.

                  е)

                  При определянето на каквото и да е наказателно обвинение срещу него всяко прехвърлено лице има право, при пълно равенство, на следния минимум от гаранции:

                              1)

                              да бъде незабавно и в подробности информирано за характера и причините за обвинението срещу него на разбираем за него език;

                              2)

                              да има достатъчно време и възможности за подготовка на своята защита и да ползва адвокат по свой избор;

                              3)

                              да бъде съдено без излишно забавяне;

                              4)

                              да бъде съдено в негово присъствие и да се защитава лично или да ползва адвокат по свой избор; ако не ползва правна защита, да бъде информирано за това си право; ако не разполага със средства за заплащане на адвокат, да му бъде предоставена безплатно служебна защита, когато го изискват интересите на правосъдието;

                              5)

                              да разгледа или да поиска разглеждането на всички представени срещу него доказателства, включително показанията под клетва на свидетелите, извършили ареста, и да изисква призоваването и разпитът на свидетелите на защитата да се извършват при същите условия както на свидетелите на обвинението;

                              6)

                              да ползва безплатно услугите на преводач, ако не разбира или не говори езика, използван в съда;

                              7)

                              да не бъде принуждавано да свидетелства срещу себе си или да се признава за виновно;

                  ж)

                  всяко прехвърлено лице, осъдено за престъпление, ще има право установяването на виновността му и присъдата му да бъдат преразглеждани от или обжалвани пред висшестоящ съд съгласно правото на Кения;

                  з)

                  Кения не предава никое прехвърлено лице на друга държава за разследване или наказателно преследване без предварителното писмено съгласие на EUNAVFOR.

            4.   Смъртно наказание
      На никое прехвърлено лице не може да се налага смъртно наказание. Кения в съответствие с приложимото законодателство ще вземе мерки, за да гарантира, че всяко смъртно наказание се заменя с наказание лишаване от свобода.
      5.   Досиета и нотификации

                  а)

                  Всяко прехвърляне подлежи на отразяване в подходящ документ, подписан от представител на EUNAVFOR и представител на компетентните правоприлагащи органи на Кения.

                  б)

                  EUNAVFOR ще предоставя на Кения досиета за задържането за всяко прехвърлено лице. Тези досиета ще включват, по възможност, сведения за физическото състояние на прехвърленото лице по време на задържането, времето на предаване на кенийските органи, причината за задържането му, времето и мястото на началото на задържането му, както и всяко взето решение във връзка със задържането му.

                  в)

                  Кения ще носи отговорност за воденето на точен отчет за всички прехвърлени лица, което включва, без да се ограничава до, поддържането на досиета за всяко иззето имущество, за физическото състояние на лицата, местонахождението на местата на задържане, всяко обвинение срещу тях и всяко важно решение, взето в хода на наказателното преследване и съдебния процес.

                  г)

                  Тези досиета ще се предоставят на представителите на ЕС и на EUNAVFOR по писмено искане, отправено до кенийския министър на външните работи.

                  д)

                  Освен това Кения ще нотифицира EUNAVFOR за мястото на задържане на всяко лице, прехвърлено по силата на настоящата размяна на писма, за всяко влошаване на неговото физическо състояние и за всички твърдения за евентуално неподходящо третиране. Представителите на ЕС и EUNAVFOR имат достъп до всяко лице, прехвърлено по силата на настоящата размяна на писма, през периода на задържането му и имат право да го разпитват.

                  е)

                  На националните и международните хуманитарни агенции, по тяхно искане, ще се разрешава да посещават лица, прехвърлени по силата на настоящата размяна на писма.

                  ж)

                  С цел да се осигури предоставянето на своевременна помощ от EUNAVFOR на Кения с присъствие на свидетели от EUNAVFOR и представяне на съответни доказателства, Кения ще нотифицира EUNAVFOR за намерението си да започне съдебно наказателно производство срещу всяко прехвърлено лице, както и за графика за представяне на доказателствата и за провеждане на съдебните заседания.

            6.   Предоставяне на помощ от EUNAVFOR

                  а)

                  В рамките на средствата и възможностите си EUNAVFOR предоставя на Кения всякаква помощ във връзка с разследването и наказателното преследване на прехвърлените лица.

                  б)

                  По-специално EUNAVFOR ще:

                              1)

                              предава досиетата за задържането, съставени съгласно параграф 5, буква б) от настоящата размяна на писма;

                              2)

                              обработва всички доказателства в съответствие с изискванията на компетентните органи на Кения, договорени в разпоредбите за изпълнение, посочени в параграф 9;

                              3)

                              се стреми да представи показания на свидетели или показания под клетва на персонала на EUNAVFOR, участвал в инцидент, във връзка с който лицата са прехвърлени съгласно настоящата размяна на писма;

                              4)

                              предава всяко релевантно иззето имущество в притежание на EUNAVFOR.

            7.   Връзка с други права на прехвърлените лица.
      Никоя част на настоящата размяна на писма няма за цел дерогация, нито може да се тълкува като дерогираща от права, които прехвърлено лице може да има съгласно приложимото вътрешно или международно право.
      8.   Връзка и спорове

                  а)

                  Всички въпроси, възникнали във връзка с прилагането на настоящите разпоредби, ще се разглеждат съвместно от компетентните органи на Кения и на ЕС.

                  б)

                  Ако не е постигнато предварително споразумение, споровете относно тълкуването или прилагането на настоящите разпоредби се уреждат изключително с дипломатически средства между представителите на Кения и на ЕС.

            9.   Договорености относно изпълнението

                  а)

                  За целите на прилагането на настоящите разпоредби въпросите от оперативен, административен и технически характер могат да подлежат на договорености относно изпълнението, които се одобряват от компетентните органи на Кения, от една страна, и компетентните органи на ЕС, както и компетентните органи на изпращащите държави, от друга страна.

                  б)

                  Договорености относно изпълнението могат, inter alia, да обхващат:

                              1)

                              идентификационни данни за компетентните правоприлагащи органи на Кения, на които EUNAVFOR може да предава лица;

                              2)

                              местата за задържане, където ще бъдат държани прехвърлените лица;

                              3)

                              обработката на документи, включително документи, свързани със събирането на доказателства, които ще бъдат предадени на компетентните правоприлагащи органи на Кения при прехвърляне на лице;

                              4)

                              точки за контакт за нотификации;

                              5)

                              формуляри, които да се използват за прехвърлянето;

                              6)

                              предоставяне на техническа помощ, експертна помощ, обучение и друга помощ по искане на Кения с оглед постигането на целите на настоящата размяна на писма.

            “Имам честта от името на правителството на Република Кения да потвърдя, че съдържанието на Вашето писмо и неговото приложение са приемливи за правителството на Република Кения. Както е предвидено в писмото Ви, настоящият инструмент влиза в сила временно от датата на подписване на настоящото писмо и ще влезе в сила, когато подписалите страни приключат своите вътрешни процедури.
   Моля, приемете, господине, моите най-високи почитания.

         За правителството на Република Кения


title: Решение на Съвета от 16 април 2007 година относно заместването на един заместник-член на Управителния съвет на Европейската фондация за подобряване на условията на живот и труд

text:
               3.5.2007

               BG

               Официален вестник на Европейския съюз

               C 99/8

      РЕШЕНИЕ НА СЪВЕТА

   от 16 април 2007 година
   относно заместването на един заместник-член на Управителния съвет на Европейската фондация за подобряване на условията на живот и труд
   (2007/C 99/11)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (1), и по-специално член 6 от него,
   като има предвид, че:

               (1)

               с решението си от 13 декември 2004 г. (2) Съветът назначи членове и заместник-членове на Управителния съвет на Европейската фондация за подобряване на условията на живот и труд за срок до 18 октомври 2007 г.,

               (2)

               след оставката на г-жа Daiga ERMSONE се освободи едно място за заместник-член в категорията на представителите на организациите на работодателите в Управителния съвет на гореспоменатата фондация,

               (3)

               Комисията представи кандидатури за освободилото се място,

         РЕШИ:
   Член единствен
   Г-жа Kristīne DOLGIHA се назначава за заместник-член на Управителния съвет на Европейската фондация за подобряване на условията на живот и труд на мястото на г-жа Daiga ERMSONE за остатъка от мандата, а именно до 18 октомври 2007 г.

      Съставено в Люксембуpг на 16 април 2007 година.

            За Съвета

            Председател

         H. SEEHOFER

      (1)  ОВ L 139, 30.5.1975 г., стр. 1. Регламент последно изменен с Регламент (ЕО) № 1111/2005, ОВ L 184, 15.7.2005 г., стр. 1.

      (2)  ОВ C 317, 22.12.2004 г., стр. 4.


title: Решение на Съвета от 29 май 1995 година относно сключването на споразумение под формата на размяна на писма между Европейската общност и Съединените американски щати относно държавните поръчки

text:
Важна правна забележка

|

31995D0215

Официален вестник n° L 134 , 20/06/1995 стр. 0025 - 0025 специално чешко издание глава 06 том 02 стр. 268  - 268 специално испанско издание глава 06 том 02 стр. 268  - 268 специално унгарско издание глава 06 том 02 стр. 268  - 268 специално литвийско издание глава 06 том 02 стр. 268  - 268 LV.ES глава 06 том 02 стр. 268  - 268 MT.ES глава 06 том 02 стр. 268  - 268 PL.ES глава 06 том 02 стр. 268  - 268 SK.ES глава 06 том 02 стр. 268  - 268 специално словенско издание глава 06 том 02 стр. 268  - 268

		19950529Решение на Съветаот 29 май 1995 годинаотносно сключването на споразумение под формата на размяна на писма между Европейската общност и Съединените американски щати относно държавните поръчки(95/215/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално последното изречение на член 57, параграф 2 и член 66, член 100а и член 113 във връзка с първото изречение на член 228, параграф 2 и член 228, параграф 3 от него,като взе предвид предложението на Комисията [1],като взе предвид съгласието на Европейския парламент [2],като има предвид, че за Общността правомощията да сключва международни споразумения не са само изрично вменени от Договора, но могат също така да произтичат и от други разпоредби на Договора и от актове, приети от институциите на Общността съгласно тези разпоредби;като има предвид, че когато са приети правила на Общността за постигането на целите на Договора, държавите-членки не могат извън рамката на общите институции да поемат задължения, които биха могли да засегнат тези правила или да променят обхвата им;като има предвид, че част от задълженията, съдържащи се в договореното Споразумение от Европейската общност със Съединените щати относно държавните поръчки, попадат в рамките на изключителната юрисдикция на Общността, по силата на член 113 от Договора;като има предвид, освен това, че някои от другите задължения засягат правила на Общността, приети въз основа на член 57, параграф 2 и на член 66 и 100а от Договора;като има предвид на последно място, че член 37 от Директива 93/38/ЕИО [3] изрично предоставя на институциите на Общността правомощия да водят преговори с трети страни относно правния режим, приложим за договорите за държавни поръчки, възложени от образувания от държавите-членки в секторите на електроснабдяването и пристанищата, inter alia;като има предвид, че споразумението, договорено от Европейската общност със Съединените щати относно държавните поръчки, трябва да бъде одобрено,РЕШИ, КАКТО СЛЕДВА:Член 1Споразумението под формата на размяна на писма между Европейската общност и Съединените американски щати относно държавните поръчки е одобрено с настоящото от името на Европейската общност.Текстът на споразумението е приложен към настоящата директива.Член 2Председателят на Съвета е овластен да посочи лицето, оправомощено да подпише Споразумението, с цел да обвърже Европейската общност.Съставено в Брюксел на 29 май 1995 година.За СъветаПредседателH. de Charette[1] ОВ С 291, 19.10.1994 г., стр. 4.[2] Съгласие, дадено на 19 юни 1995 г. (все още непубликувано в Официален вестник).[3] Директива 93/38/ЕИО на Съвета от 14 юни 1993 г. относно координирането на процедурите по възлагане от образувания, опериращи в секторите на водите, енергетиката, транспорта и телекомуникациите (ОВ L 199, 9.8.1993 г., стр. 84).--------------------------------------------------


title: Решение 2013/233/ОВППС на Съвета от 22 май 2013 година относно мисията на Европейския съюз за подкрепа за интегрирано управление на границите в Либия (EUBAM Libya)

text:
               24.5.2013

               BG

               Официален вестник на Европейския съюз

               L 138/15

         РЕШЕНИЕ 2013/233/ОВППС НА СЪВЕТА
   от 22 май 2013 година
   относно мисията на Европейския съюз за подкрепа за интегрирано управление на границите в Либия (EUBAM Libya)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 23 юли 2012 г. Съветът, като отчете сериозните предизвикателства пред сигурността в Либия, изрази отново готовността на Съюза да предостави помощ, включително по линия на общата политика за сигурност и отбрана (ОПСО), в областта на сигурността и управлението на границите в тясно сътрудничество с либийските власти.

               (2)

               На 9 януари 2013 г. либийският министър на външните работи и международното сътрудничество изпрати писмо до върховния представител на Съюза по въпросите на външните работи и политиката на сигурност (ВП), в което приветства предложението на Съюза по линия на ОПСО да се предостави помощ на либийските власти да развият капацитет за укрепване на сигурността на либийските граници в краткосрочен план и да се подпомогне разработването на по-широка стратегическа концепция за интегрирано управление на границите в по-дългосрочен план.

               (3)

               На 31 януари 2013 г. Съветът одобри концепцията за управление на кризи за възможна гражданска мисия по линия на ОПСО в Либия.

               (4)

               Капацитетът за оперативно дежурство следва да се активира за мисията, създадена с настоящото решение.

               (5)

               Мисията ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз (ДЕС),

         ПРИЕ НАСТОЯЩОТО РЕШЕНИЕ:
   Член 1
   Мисия
   Съюзът създава мисия на Европейския съюз за подкрепа за интегрирано управление на границите в Либия (EUBAM Libya).
   Член 2
   Цели
   Целите на EUBAM Libya са да се подпомогнат либийските власти да развият капацитет за укрепване на сигурността на либийските сухопътни, морски и въздушни граници в краткосрочен план и да разработят по-широка стратегия за интегрирано управление на границите в по-дългосрочен план.
   Член 3
   Задачи
   1.   За постигане на целите, посочени в член 2, задачите на EUBAM Libya са да:

               а)

               подпомага либийските власти чрез обучение и насоки за укрепването на граничните служби в съответствие с международните стандарти и добри практики;

               б)

               предоставя съвети на либийските власти относно разработването на либийска национална стратегия за интегрирано управление на границите;

               в)

               подпомага либийските власти да укрепят институционалния си оперативен капацитет.

         2.   EUBAM Libya няма изпълнителни функции.
   Член 4
   Командна верига и структура
   1.   EUВАМ Libya притежава единна командна верига като операция за управление на кризи.
   2.   Щабът на EUBAM Libya е в Триполи.
   3.   Структурата на EUBAM Libya е в съответствие с документите за планиране.
   4.   EUBAM Libya разполага с проектна способност за определяне, планиране и изпълнение на проекти. Освен това EUBAM Libya може, според случая и след поискване, да координира, подпомага и предоставя съвети по проекти, осъществявани от държави-членки и трети държави под тяхна отговорност в области, свързани с EUBAM Libya и в подкрепа на нейните цели.
   Член 5
   Командващ гражданските операции
   1.   Директорът на способностите за планиране и провеждане на граждански операции е командващ гражданските операции за EUBAM Libya.
   2.   Командващият гражданските операции осъществява командването и контрола на EUBAM Libya на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на ВП.
   3.   Командващият гражданските операции осигурява доброто и ефективно изпълнение на решенията на Съвета, както и на решенията на КПС, по отношение на провеждането на операциите, включително като дава необходимите указания на стратегическо равнище на ръководителя на мисията и като предоставя на ръководителя на мисията съвети и техническа помощ.
   4.   Командващият гражданските операции докладва на Съвета чрез ВП.
   5.   Целият командирован персонал остава под пълното командване на националните органи на командироващата(ите) държава(и) в съответствие с националните правила, на съответната институция на Съюза или на Европейската служба за външна дейност (ЕСВД). Националните органи прехвърлят оперативния контрол над своя персонал, екипи и звена на командващия гражданските операции.
   6.   Командващият гражданските операции носи обща отговорност за обезпечаване на правилното изпълнение на задължението на Съюза за предпазливост.
   7.   Командващият гражданските операции, специалният представител на Европейския съюз (СПЕС) за Южното Средиземноморие, ръководителят на делегацията на Съюза в Либия и ръководителят на мисията на EUBAM Libya се консултират помежду си според необходимото.
   Член 6
   Ръководител на мисията
   1.   Ръководителят на мисията поема отговорност и осъществява командването и контрола на EUBAM Libya на място и е пряко отговорен пред командващия гражданските операции.
   2.   Ръководителят на мисията извършва възложеното му от командващия гражданските операции командване и контрол над персонала, екипите и звената от участващите държави, като заедно с това носи административна и логистична отговорност, включително по отношение на предоставените на разположение на EUBAM Libya активи, ресурси и информация.
   3.   Ръководителят на мисията дава инструкции на целия персонал на EUBAM Libya, включително и на поддържащата единица в Брюксел и регионалните офицери за връзка, когато е приложимо, с цел ефективното провеждане на EUBAM Libya на мястото на операцията, като поема нейната координация и ежедневно управление и следва инструкциите на стратегическо равнище на командващия гражданските операции.
   4.   Ръководителят на мисията отговаря за изпълнението на бюджета на EUBAM Libya. За тази цел ръководителят на мисията подписва договор с Комисията.
   5.   Ръководителят на мисията отговаря за дисциплинарния контрол над персонала. Дисциплинарните правомощия по отношение на командирования персонал се осъществяват от съответния национален орган в съответствие с националните правила, от съответната институция на Съюза или от ЕСВД.
   6.   Ръководителят на мисията представлява EUBAM Libya в областта на провеждане на операциите и осигурява необходимото обществено присъствие на EUBAM Libya.
   7.   Ръководителят на мисията осъществява координация, според случая, с други участници от Съюза на място. Без да се нарушава командната верига, ръководителят на мисията получава политически насоки на местно равнище от СПЕС за Южното Средиземноморие съгласувано с ръководителя на делегацията на Съюза в Либия.
   8.   Във връзка с проектната способност ръководителят на мисията е упълномощен да използва финансовите вноски на държавите-членки или на трети държави за осъществяване на определени проекти, които допълват по последователен начин останалите действия на EUBAM Libya, ако проектът е:

               а)

               предвиден в оценката на въздействието върху бюджета, свързана с настоящото решение; или

               б)

               включен по време на EUBAM Libya в оценката на въздействието върху бюджета по искане на ръководителя на мисията.

         В такъв случай ръководителят на мисията сключва договореност със заинтересованите държави, по-специално по отношение на конкретните процедури за третиране на евентуални жалби от трети страни относно щети, нанесени в резултат на действия или бездействия на ръководителя на мисията при използване на средствата, предоставени от участващите държави.
   В никакъв случай участващите държави не могат да търсят отговорност от Съюза или от ВП за действия или бездействия на ръководителя на мисията при използването на средствата, предоставени от участващите държави.
   Член 7
   Персонал
   1.   EUBAM Libya се състои предимно от персонал, командирован от държавите-членки, институциите на Съюза или от ЕСВД.
   2.   Всяка държава-членка, институция на Съюза или ЕСВД поема разходите, свързани с командирования от нея персонал, включително пътните разноски до и от мястото на разполагане на персонала, възнагражденията, медицинските осигуровки и надбавки, различни от приложимите дневни надбавки.
   3.   Всяка държава-членка, институция на Съюза или ЕСВД съответно носят отговорност за всякакви искове, свързани с командироването, които са предявени от командирования член на персонала или се отнасят до него, както и отговорност за предприемането на действия срещу същия служител.
   4.   EUBAM Libya може също да наема международен или местен персонал на договорна основа, ако необходимите функции не могат да бъдат осигурени от персонала, командирован от държавите-членки, институция на Съюза или ЕСВД. По изключение в надлежно обосновани случаи, когато не са налице квалифицирани кандидати от държавите-членки, граждани на участващите трети държави могат да бъдат наемани на работа на договорна основа според случая.
   5.   Условията за работа, както и правата и задълженията на международния и местния персонал, се определят в договори, сключени между ръководителя на мисията и тези членове на персонала.
   Член 8
   Статут на EUBAM Libya и нейния персонал
   Статутът на EUBAM Libya и нейния персонал, включително, когато това е приложимо, привилегиите, имунитетът и другите гаранции, необходими за изпълнението и гладкото протичане на EUBAM Libya, са предмет на споразумение, сключено съгласно член 37 от ДЕС и в съответствие с процедурата, предвидена в член 218 от Договора за функционирането на Европейския съюз.
   Член 9
   Политически контрол и стратегическо ръководство
   1.   КПС осъществява, под отговорността на Съвета и на ВП, политическия контрол и стратегическото ръководство на EUBAM Libya. Съветът оправомощава КПС да взема необходимите за тази цел решения съгласно член 38, трета алинея от ДЕС. Това включва правомощия да назначава ръководител на мисията по предложение на ВП и да изменя разширената оперативна концепция (CONOPS Plus) и оперативния план (OPLAN). Съветът запазва правомощията си по отношение на вземането на решения относно целите на мисията и приключването ѝ.
   2.   КПС докладва редовно на Съвета.
   3.   В зависимост от необходимостта КПС получава редовно доклади от командващия гражданските операции и от ръководителя на мисията по въпроси от техните съответни сфери на отговорност.
   Член 10
   Участие на трети държави
   1.   Без да се засягат независимостта на Европейския съюз при вземане на решения и неговата единна институционална рамка, трети държави могат да бъдат поканени да участват в EUBAM Libya, при условие че поемат разходите за командирования от тях личен състав, включително заплатите, застраховката срещу всякакъв риск, дневните надбавки и пътните разноски до и от Либия, както и при условие че участват в покриване на текущите разходи на EUBAM Libya, според случая.
   2.   Третите държави, които участват в EUBAM Libya, имат същите права и задължения по отношение на ежедневното управление на EUBAM Libya, както държавите-членки, които участват в EUBAM Libya.
   3.   Съветът оправомощава КПС да взема съответните решения за приемане на предложените вноски и за създаване на Комитет на участващите държави.
   4.   Подробните правила за участието на трети държави са предмет на споразумения, сключени в съответствие с член 37 от ДЕС и в допълнителни технически договорености при необходимост. Когато Съюзът и трета държава сключат споразумение, установяващо рамка за участието на тази трета държава в операции на Съюза за управление на кризи, разпоредбите на това споразумение се прилагат в контекста на EUBAM Libya.
   Член 11
   Сигурност
   1.   Командващият гражданските операции, в съответствие с член 5, ръководи планирането на мерките за сигурност от страна на ръководителя на мисията и осигурява тяхното правилно и ефективно изпълнение в рамките на EUBAM Libya.
   2.   Ръководителят на мисията отговаря за сигурността на EUBAM Libya и за гарантиране спазването на минималните изисквания за сигурност, приложими към EUBAM Libya, в съответствие с политиката на Съюза относно сигурността на персонала, разположен извън Съюза за оперативни нужди съгласно дял V от ДЕС, и свързаните с него правни инструменти.
   3.   Ръководителят на мисията се подпомага от старши служител по въпросите на сигурността на мисията, който докладва на ръководителя на мисията и поддържа тесни служебни отношения с ЕСВД.
   4.   Преди да поеме служебните си задължения, персоналът на EUBAM Libya преминава задължително обучение по сигурност в съответствие с оперативния план. Той преминава и редовно опреснително обучение на място, организирано от служителя по сигурността на мисията.
   5.   Ръководителят на мисията осигурява защитата на класифицираната информация на ЕС в съответствие с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (1).
   Член 12
   Капацитет за оперативно дежурство
   Капацитетът за оперативно дежурство се активира по отношение на EUBAM Libya.
   Член 13
   Финансови разпоредби
   1.   Финансовата референтна сума, предназначена за покриване на разходите, свързани с EUBAM Libya, за първите 12 месеца от влизането в сила на настоящото решение е 30 300 000 EUR. Съветът взема решение за финансовата референтна сума за следващите периоди.
   2.   Всички разходи се управляват в съответствие с правилата и процедурите, приложими за общия бюджет на Съюза.
   3.   Граждани на участващите трети държави и граждани на приемащата и съседните държави имат право да участват в търгове за възлагане на поръчки. При условие че получи одобрението на Комисията, ръководителят на мисията може да сключва технически договорености с държавите-членки, с участващите трети държави и с други международни участници по отношение на снабдяването с оборудване, услуги и помещения за EUBAM Libya.
   4.   При финансовите договорености се спазват оперативните изисквания на EUBAM Libya, включително съвместимостта на оборудването и оперативната съвместимост на екипите ѝ.
   5.   Ръководителят на мисията се отчита изцяло за дейностите, предприети в рамките на договора на ръководителя на мисията, пред Комисията, която осъществява надзор над тях.
   6.   Свързаните с EUBAM Libya разходи са допустими от датата на влизане в сила на настоящото решение.
   Член 14
   Съгласуваност на действията на Съюза и координация
   1.   ВП осигурява съгласуваността на изпълнението на настоящото решение с външната дейност на Съюза като цяло, включително с програмите на Съюза за развитие.
   2.   Без да се засяга командната верига, ръководителят на мисията действа в тясна координация с делегацията на Съюза в Триполи, за да гарантира съгласуваност на действията на Съюза в Либия.
   3.   Ръководителят на мисията действа в тясна координация с ръководителите на мисиите на държавите-членки, които са представени в Либия.
   4.   Ръководителят на мисията действа в тясна координация със съответните трети страни в Либия.
   Член 15
   Предоставяне на информация
   1.   Според случая и в съответствие с нуждите на EUBAM Libya ВП е упълномощен да предоставя на трети държави, асоциирани с настоящото решение, класифицирана информация на ЕС до ниво „CONFIDENTIEL UE/EU CONFIDENTIAL“, изготвена за целите на EUBAM Libya, в съответствие с решение 2011/292/EC.
   2.   В случай на конкретна и непосредствена оперативна нужда ВП е упълномощен също да предоставя на приемащата държава класифицирана информация на ЕС, изготвена за целите на EUBAM Libya, до ниво „RESTREINT UE/EU RESTRICTED“, в съответствие с Решение 2011/292/EC. За тази цел се изготвят договорености между ВП и компетентните органи на приемащата държава.
   3.   ВП е упълномощен да предоставя на трети държави, асоциирани с настоящото решение, некласифицирани документи на ЕС, свързани с обсъжданията на Съвета относно EUBAM Libya, които са предмет на служебна тайна съгласно член 6, параграф 1 от Процедурния правилник на Съвета (2).
   4.   ВП може да делегира правомощията по параграфи 1—3, както и възможността за сключване на договореностите, посочени в параграф 2, на лица, които са под ръководството на ВП, на командващия гражданските операции и/или на ръководителя на мисията.
   Член 16
   Влизане в сила и срок на действие
   Настоящото решение влиза в сила в деня на приемането му.
   Прилага се за срок от 24 месеца.

      Съставено в Брюксел на 22 май 2013 година.

            За Съвета

            Председател

         E. GILMORE

      (1)  ОВ L 141, 27.5.2011 г., стр. 17.

      (2)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение № 235/2008/ЕО на Европейския парламент и на Съвета от 11 март 2008 година за създаване на Европейски консултативен съвет за статистическо управление (Текст от значение за ЕИП)

text:
               15.3.2008

               BG

               Официален вестник на Европейския съюз

               L 73/17

      РЕШЕНИЕ № 235/2008/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за създаване на Европейски консултативен съвет за статистическо управление
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 285 от него,
   като взеха предвид предложението на Комисията,
   в съответствие с процедурата, предвидена в член 251 от Договора (1),
   като имат предвид, че:

               (1)

               Необходимостта от установяване на общоевропейски стандарти за независимост, интегритет и отчетност на националните и общностните статистически органи стана причина Статистическият програмен комитет, създаден с Решение 89/382/ЕИО, Евратом на Съвета (2), единодушно да одобри, на заседание на 24 февруари 2005 г., Европейски кодекс за дейността на статистиката (наричан по-долу „кодекс за дейността“), така както е представен в препоръка на Комисията от 25 май 2005 г. относно независимостта, интегритета и отчетността на националните и общностните статистически органи.

               (2)

               Кодексът за дейността има двояка цел: от една страна, да повиши доверието в статистическите органи, като предлага институционални и организационни мерки, и от друга страна, да подобри качеството на произвежданите от тях статистически данни.

               (3)

               В съобщението си от 25 май 2005 г. до Европейския парламент и до Съвета относно независимостта, интегритета и отчетността на националните и общностните статистически органи Комисията признава ползата от външен консултативен орган, който би могъл да играе активна роля при надзора на прилагането на кодекса за дейността от европейската статистическа система като цяло. В препоръката си от 25 май 2005 г. Комисията заяви, че има намерение да обмисли предложение за създаване на подобен външен консултативен орган.

               (4)

               На 8 ноември 2005 г. Съветът заключи, че нов консултативен орган на високо равнище би повишил независимостта, интегритета и отчетността на Комисията (Евростат), а също така и на европейската статистическа система в контекста на партньорска оценка на прилагането на кодекса за дейността. Съветът препоръча консултативният орган да представлява малка група независими лица, назначени въз основа на тяхната компетентност.

               (5)

               Членовете на консултативния орган следва да притежават допълващ се набор от умения и опит, като включват например представители на академичната общност и лица с национален и/или международен професионален опит в областта на статистиката.

               (6)

               Консултативният орган следва да установи механизъм за оценка по отношение на Комисията (Евростат) относно прилагането на кодекса за дейността, който да е аналогичен на партньорския контрол на националните статистически служби.

               (7)

               Установяването на диалог относно кодекса за дейността със Статистическия програмен комитет и Европейския статистически консултативен комитет, създаден с Решение № 234/2008/ЕО на Европейския парламент и на Съвета (3), както и със заинтересованите органи в държавите-членки следва да бъде насърчавано, когато е подходящо.

               (8)

               Затова следва да бъде създаден консултативен съвет и да бъдат определени задачите и структурата му, без да се засягат разпоредбите на член 5 от Протокола относно Устава на Европейската система на централните банки и на Европейската централна банка,

         РЕШИХА:
   Член 1
   Консултативен съвет
   Създава се Европейски консултативен съвет за статистическо управление (наричан по-долу „консултативен съвет“). Целта на консултативния съвет е да предоставя независим общ преглед на европейската статистическа система по отношение на прилагането на Европейския кодекс за дейността на статистиката (наричан по-долу „кодекс за дейността“).
   Член 2
   Задачи
   1.   Задачите на консултативния съвет са да:

               а)

               изготвя годишен доклад за Европейския парламент и за Съвета относно прилагането на кодекса за дейността, доколкото същият се отнася за Комисията (Евростат), и да изпраща този доклад на Комисията, преди да го представи на Европейския парламент и на Съвета;

               б)

               включва в годишния доклад оценка на прилагането на кодекса за дейността в европейската статистическа система като цяло;

               в)

               предоставя на Комисията консултации относно подходящи мерки за улесняване прилагането на кодекса за дейността, доколкото същият се отнася за Комисията (Евростат) и европейската статистическа система като цяло;

               г)

               предоставя на Комисията (Евростат) консултации относно осигуряването на информация за кодекса за дейността на ползвателите и доставчиците на данни;

               д)

               предоставя на Комисията (Евростат) и Статистическия програмен комитет консултации относно осъвременяването на кодекса за дейността.

         2.   Консултативният съвет може да предоставя консултации на Комисията и дава отговор на въпроси, свързани с доверието на ползвателите в европейската статистика, в съответствие с определените в параграф 1 задачи.
   Член 3
   Състав на консултативния съвет
   1.   Консултативният съвет се състои от седем членове, включително неговия председател. Членовете на консултативния съвет са независими при изпълнението на функциите си. Комисията (Евростат) участва на заседанията на консултативния съвет в качеството на наблюдател.
   2.   Членовете на консултативния съвет се подбират от средите на експерти, притежаващи изключително висока компетентност в областта на статистиката, изпълняват своите задължения в лично качество и подборът им се извършва, за да бъде предоставен набор от допълващи се умения и опит.
   3.   Съветът подбира председателя на консултативния съвет, а Европейският парламент одобрява неговата кандидатура след консултации с Комисията.
   Председателят не може да бъде действащ служител в национална статистическа служба или в Комисията и не може да е заемал подобна длъжност през последните две години преди неговото назначаване.
   Европейският парламент и Съветът след консултации с Комисията назначават по трима членове на консултативния съвет.
   4.   Мандатът на председателя и на членовете на консултативния съвет е три години и може да бъде подновен еднократно.
   5.   Ако член на консултативния съвет подаде оставка преди изтичането на неговия мандат, той се заменя от нов член, който се назначава съгласно разпоредбите на настоящия член за пълен мандат.
   Член 4
   Процедури
   1.   Консултативният съвет приема свой процедурен правилник, който се оповестява публично.
   2.   Годишният доклад на консултативния съвет, посочен в член 2, параграф 1, буква а), се оповестява публично след представянето му на Европейския парламент и на Съвета. Освен това консултативният съвет може да вземе решение за публикуване на всяко заключение, частично заключение или работен документ, при условие че същите са били предварително съобщени на Европейския парламент, на Съвета и на Комисията (Евростат) или на друг участващ орган, с подходяща възможност за отговор.
   3.   Без да се засяга член 287 от Договора, членовете на консултативния съвет са длъжни да не разкриват информация, до която са получили достъп в хода на неговата работа, ако Комисията ги информира, че такава информация основателно има поверителен характер или че искането за становище или повдигнатият въпрос биха довели до разкриване на такава поверителна информация.
   4.   Консултативният съвет се подпомага от секретариат, който се предоставя от Комисията, но трябва да действа независимо от нея. Секретарят се назначава от Комисията след консултации с консултативния съвет. Секретарят действа по указания на консултативния съвет.
   5.   Разходите за консултативния съвет се включват в бюджетните прогнози на Комисията.
   Член 5
   Три години след създаването на консултативния съвет се извършва преразглеждане на неговите роля и ефективност.
   Член 6
   Настоящото решение влиза в сила в деня след публикуването му в Официален вестник на Европейския съюз.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  Становище на Европейския парламент от 24 октомври 2007 г. (все още непубликувано в Официален вестник) и решение на Съвета от 14 февруари 2008 г.

      (2)  ОВ L 181, 28.6.1989 г., стр. 47.

      (3)  Вж. стр. 13 от настоящия брой на Официален вестник.


title: Решение (ЕС) 2017/1849 на Съвета от 10 октомври 2017 година за изменение на Решение 1999/70/ЕО относно външните одитори на националните централни банки по отношение на външните одитори на Národná banka Slovenska

text:
               13.10.2017

               BG

               Официален вестник на Европейския съюз

               L 264/5

         РЕШЕНИЕ (ЕС) 2017/1849 НА СЪВЕТА
   от 10 октомври 2017 година
   за изменение на Решение 1999/70/ЕО относно външните одитори на националните централни банки по отношение на външните одитори на Národná banka Slovenska
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръката на Европейската централна банка от 8 септември 2017 г. до Съвета на Европейския съюз относно външните одитори на Národná banka Slovenska (ЕЦБ/2017/27) (1),
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на настоящите външни одитори на Národná banka Slovenska — Ernst & Young Slovakia, spol. s r.o. — изтече след одита за финансовата 2016 година. Поради това е необходимо да се назначат външни одитори на Národná banka Slovenska за периода, започващ от финансовата 2017 година.

               (3)

               Národná banka Slovenska избра Deloitte Audit s.r.o. за свои външни одитори за финансовите години 2017 — 2020 с възможността мандатът им да бъде удължен и за финансовите години 2021 — 2023.

               (4)

               Управителният съвет на ЕЦБ препоръча назначаването на. Deloitte Audit s.r.o. за външни одитори на Národná banka Slovenska за финансовите години 2017 — 2020.

               (5)

               Вследствие от препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,

         ПРИЕ НАСТОЯЩОТO РЕШЕНИЕ:
   Член 1
   Член 1, параграф 16 от Решение 1999/70/ЕО се заменя със следното:

      „16.   Deloitte Audit s.r.o. се одобряват за външни одитори на Národná banka Slovenska за финансовите години 2017 — 2020.“

   Член 2
   Настоящото решение поражда действие от деня на нотифицирането му.
   Член 3
   Адресат на настоящото решение е ЕЦБ.

      Съставено в Люксембург на 10 октомври 2017 година.

            За Съвета

            Председател

         T. TÕNISTE

      (1)  ОВ C 310, 19.9.2017 г., стр. 1.

      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).


title: 2011/828/ЕС: Решение на Съвета от 5 декември 2011 година за назначаване на шестима членове от Нидерландия и шестима заместник-членове от Нидерландия в Комитета на регионите

text:
               13.12.2011

               BG

               Официален вестник на Европейския съюз

               L 329/9

         РЕШЕНИЕ НА СЪВЕТА
   от 5 декември 2011 година
   за назначаване на шестима членове от Нидерландия и шестима заместник-членове от Нидерландия в Комитета на регионите
   (2011/828/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Нидерландия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС (1) и Решение 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Sipke SWIERSTRA, г-н Léon FRISSEN, г-жа Rinske KRUISINGA, г-н Dick BUURSINK, г-жа Karla PEIJS и г-жа Lenie DWARSHUIS-VAN DE BEEK се освободиха шест места за членове на Комитета на регионите. След изтичането на мандата на г-н René VAN DIESSEN, г-н Sjoerd GALEMA, г-н Martin JAGER и г-н Joop BINNEKAMP се освободиха четири места за заместник-членове на Комитета на регионите. След назначаването на г-н W.B.H.J. VAN DE DONK и г-н Co VERDAAS за членове на Комитета на регионите ще се освободят две места за заместник-членове,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-жа A.E. (Anne) BLIEK-DE JONG, gedeputeerde (член на Изпълнителния съвет) на провинция Flevoland,

                           —

                           г-н dr. J.C. (Co) VERDAAS, gedeputeerde (член на Изпълнителния съвет) на провинция Gelderland,

                           —

                           г-н mr. P.G. (Piet) DE VEY MESTDAGH, gedeputeerde (член на Изпълнителния съвет) на провинция Groningen,

                           —

                           г-н prof. dr. W.B.H.J. (Wim) VAN DE DONK, Commissaris van de Koningin (комисар на кралицата) на провинция Noord-Brabant,

                           —

                           г-жа W.H. (Hester) MAIJ, gedeputeerde (член на Изпълнителния съвет) на провинция Overijssel,

                           —

                           г-н drs. R.E. (Ralph) DE VRIES, gedeputeerde (член на Изпълнителния съвет) на провинция Utrecht;

                     както и

               б)

               за заместник-членове:

                           —

                           г-н H. (Henk) BRINK, gedeputeerde (член на Изпълнителния съвет) на провинция Drenthe,

                           —

                           г-жа S.A.E. (Sietske) POEPJES, gedeputeerde (член на Изпълнителния съвет) на провинция Fryslân,

                           —

                           г-н drs. Th.J.F.M. (Theo) BOVENS, Commissaris van de Koningin (комисар на кралицата) на провинция Limburg,

                           —

                           г-жа drs. E.M. (Elvira) SWEET, gedeputeerde (член на Изпълнителния съвет) на провинция Noord-Holland,

                           —

                           г-н drs. B.J. (Ben) DE REU, gedeputeerde (член на Изпълнителния съвет) на провинция Zeeland,

                           —

                           г-н mr. drs. R.A.M. (Rogier) VAN DER SANDE, gedeputeerde (член на Изпълнителния съвет) на провинция Zuid-Holland.

         Член 2
   Настоящото решение влиза в сила в деня на приемането му.

      Съставено в Брюксел на 5 декември 2011 година.

            За Съвета

            Председател

         W. PAWLAK

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2013/141/ЕС: Решение на Съвета от 18 март 2013 година за назначаването на член от Испания и трима заместник-членове от Испания в Комитета на регионите

text:
               20.3.2013

               BG

               Официален вестник на Европейския съюз

               L 77/24

         РЕШЕНИЕ НА СЪВЕТА
   от 18 март 2013 година
   за назначаването на член от Испания и трима заместник-членове от Испания в Комитета на регионите
   (2013/141/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложенията на правителството на Испания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Francisco Javier LÓPEZ ÁLVAREZ се освободи едно място за член на Комитета на регионите. След изтичането на мандата на г-н Guillermo ECHENIQUE GONZÁLEZ, г-н Senén FLORENSA I PALAU и г-жа Elvira SAINT-GERONS HERRERA се освободиха три места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Iñigo URKULLU RENTERIA, Presidente del Gobierno Vasco;

                     както и

               б)

               за заместник-членове:

                           —

                           г-жа María Ángeles ELORZA ZUBIRÍA, Secretaria General de Acción Exterior del Gobierno Vasco,

                           —

                           г-н Roger ALBINYANA I SAIGÍ, Secretario de Asuntos Exteriores, Generalitat de Cataluña,

                           —

                           г-жа Maria Sol CALZADO GARCÍA, Secretaria General de Acción Exterior de la Junta de Andalucía.

         Член 2
   Настоящото решение влиза в сила в деня на приемането му.

      Съставено в Брюксел на 18 март 2013 година.

            За Съвета

            Председател

         S. COVENEY

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 9 юни 2016 година за назначаване на член и заместник-членове в Консултативния комитет за безопасност и здраве на работното място за Румъния

text:
               15.6.2016

               BG

               Официален вестник на Европейския съюз

               C 214/2

         РЕШЕНИЕ НА СЪВЕТА
   от 9 юни 2016 година
   за назначаване на член и заместник-членове в Консултативния комитет за безопасност и здраве на работното място за Румъния
   (2016/C 214/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид решението на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатурите, внесени в Съвета от правителствата на държавите членки,
   като има предвид, че:

               (1)

               С решение от 24 февруари 2016 г. (2) Съветът назначи членовете и заместник-членовете на Консултативния комитет за безопасност и здраве на работното място за периода от 29 февруари 2016 г. до 28 февруари 2019 г.

               (2)

               Правителството на Румъния предложи допълнителни кандидатури за три свободни поста,

         ПРИЕ НАСТОЯЩОТО РЕШЕНИЕ:
   Член 1
   Назначават се за член и заместник-членове на Консултативния комитет за безопасност и здраве на работното място за срок до 28 февруари 2019 г.:
   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-членове

               Румъния

               Г-жа Daniela SÂRBU

               Г-н Ovidiu NICOLESCU
               Г-жа Daniela TĂNASE

         Член 2
   Съветът ще назначи по-късно членовете и заместник-членовете, които все още не са определени.
   Член 3
   Настоящото решение влиза в сила в деня на приемането му.

      Съставено в Люксембург на 9 юни 2016 година.

            За Съвета

            Председател

         G. A. VAN DER STEUR

      (1)  ОВ C 218, 13.9.2003 г., стр. 1.

      (2)  Решение на Съвета от 24 февруари 2016 г. за назначаване на пълноправни членове и заместници в Консултативния комитет за безопасност и здраве на работното място (ОВ C 79, 1.3.2016 г., стр. 1).


title: Решение на Съвета от 15 ноември 2013 година за назначаване и замяна на членове на управителния съвет на Европейския център за развитие на професионалното обучение

text:
               21.11.2013

               BG

               Официален вестник на Европейския съюз

               C 340/1

         РЕШЕНИЕ НА СЪВЕТА
   от 15 ноември 2013 година
   за назначаване и замяна на членове на управителния съвет на Европейския център за развитие на професионалното обучение
   2013/C 340/01
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, представена от правителството на Малта,
   като взе предвид внесената от Комисията в Съвета кандидатура в категорията на представителите на организациите на работодателите,
   като има предвид, че:

               (1)

               С решението си от 16 юли 2012 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2012 г. до 17 септември 2015 г.

               (2)

               След оставката на г-н James Joachim CALLEJA се освободи място за член на управителния съвет на центъра от категорията на представителите на правителствата.

               (3)

               След оставката на г-жа Jeanelle CATANIA се освободи едно място за член на управителния съвет на центъра в категорията на представителите на работодателите.

               (4)

               Следва да бъдат назначени членове на управителния съвет на посочения по-горе център за остатъка от настоящия мандат, който изтича на 17 септември 2015 г.,

         РЕШИ:
   Член единствен
   Посочените по-долу лица се назначават за членове на управителния съвет на Европейския център за развитие на професионалното обучение за остатъка от мандата, който изтича на 17 септември 2015 г.:

                  ПРЕДСТАВИТЕЛИ НА ПРАВИТЕЛСТВАТА:

               МАЛТА

               г-жа Tanya SAMMUT-BONNICI

                  ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ:

               МАЛТА

               г-н John HUBER
               BusinessEurope

      Съставено в Брюксел на 15 ноември 2013 година.

            За Съвета

            Председател

         R. ŠADŽIUS

      (1)  ОВ L 39, 13.2.1975 г., стр. 1.

      (2)  ОВ C 228, 31.7.2012 г., стр. 3.